CELEX: E2004P0007
Language: el
Date: 2004-09-01 00:00:00
Title: Προσφυγή ασκηθείσα κατά της Εποπτεύουσας Αρχής της ΕΖΕΣ την 1η Σεπτεμβρίου 2004 από το Βασίλειο της Νορβηγίας (Υπόθεση E-7/04)

23.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/72
            
         Προσφυγή ασκηθείσα κατά της Εποπτεύουσας Αρχής της ΕΖΕΣ την 1η Σεπτεμβρίου 2004 από το Βασίλειο της Νορβηγίας
   (Υπόθεση E-7/04)
   (2004/C 319/14)
   Την 1η Σεπτεμβρίου 2004, ενώπιον του δικαστηρίου ΕΖΕΣ, ασκήθηκε προσφυγή κατά της Εποπτεύουσας Αρχής της ΕΖΕΣ από το Βασίλειο της Νορβηγίας, εκπροσωπούμενο από τους Ketil Bøe Moen, βοηθό δικηγόρο, Γενική Εισαγγελία (Αστικές υποθέσεις), και Ingeborg Djupvik, Σύμβουλο, Υπουργείο Εξωτερικών Υποθέσεων, ως αντικλήτους, c/o Γενική Εισαγγελία (Αστικές υποθέσεις), Όσλο.
   Ο προσφεύγων ζητά από το Δικαστήριο:
   
               1.
            
            
               να ακυρώσει την απόφαση της Εποπτεύουσας Αρχής της ΕΖΕΣ αριθ. 148/04/COL της 30ής Ιουνίου 2004· και
            
         
               2.
            
            
               να διατάξει την Εποπτεύουσα Αρχή της ΕΖΕΣ να καταβάλει τα δικαστικά έξοδα.
            
         Νομικά και πραγματικά περιστατικά και νομικά επιχειρήματα που στηρίζουν τα ως άνω αιτήματα:
   
               —
            
            
               Η απόφαση της Εποπτεύουσας Αρχής της ΕΖΕΣ αριθ. 148/04/COL της 30ής Ιουνίου 2004 (η «απόφαση») αφορά περιβαλλοντικά φορολογικά μέτρα στη Νορβηγία.
            
         
               —
            
            
               Στην απόφασή της αυτή, η Εποπτεύουσα Αρχή της ΕΖΕΣ θεωρεί, μεταξύ άλλων, ότι τέσσερα νορβηγικά φορολογικά μέτρα συνιστούν κρατική ενίσχυση κατά την έννοια του άρθρου 61 παράγραφος 1, της συμφωνίας ΕΟΧ.
            
         
               —
            
            
               Στην απόφασή της αυτή, η Εποπτεύουσα Αρχή της ΕΖΕΣ διέταξε την ανάκτηση της ενίσχυσης η οποία συνίσταται από δύο εξ αυτών των φορολογικών μέτρων, βάσει του σκεπτικού ότι τα αναφερόμενα καθεστώτα ενίσχυσης συνιστούν, από την 1η Ιανουαρίου 2002, νέα ενίσχυση.
            
         
               —
            
            
               Η Εποπτεύουσα Αρχή της ΕΖΕΣ παραβίασε το άρθρο 61, παράγραφος 1, της συμφωνίας ΕΟΧ.
            
         
               —
            
            
               Τα αμφισβητούμενα φορολογικά μέτρα δεν συνιστούν νέα ενίσχυση.
            
         
               —
            
            
               Δεν υπάρχει νομική βάση για την ανάκτηση της αναφερόμενης ενίσχυσης από τους προσφεύγοντες.